Кышкы Олимпий оюннары (2014)

**Кышкы Олимпий оюннары 2014** (, , ; үндезин ады: **XXII-ги Кышкы Олимпий оюннары**) – Сочи хоорайга 2014 чылдың февраль 7-ден 23-ке чедир болуп эртер делегей чергелиг спортчу маргылдаа. 2014 чылда болур Кышкы Олимпий оюннарының төвүн 2007 чылдың июль 4-те Гватемала хоорайга болган Делегей чергелиг Олимпий Комитетидиниң (Международный Олимпийский комитет; МОК) 119-ку сессиязынга бадылаан. Россияның девискээринге Олимпий оюннары 2 дугаар болуп эртер (ооң мурнунда 1980 чылда Москва хоорайга XXII-ги Чайгы Олимпий оюннары болган), а Кышкы Олимпий оюннарындан бир дугаар болур. Олимпий оюннары болган соонда ол-ла черге Кышкы Паралимпий оюннары база болур. Кышкы Олимпий болгаш Паралимпий оюннарын эртирерин «Сочи-2014» деп Оргкомитет организастап турар.

2010 чылдың март 1-де 2010 Кышкы Олимпий оюннарын байырлыг хаап турда (церемония закрытия) Делегей чергелиг Олимпий Комитетидиниң президентизи Жак Рогге олимпий тугун Сочиниң мэри Анатолий Пахомовка дамчыткан. Жак Рогге аңаа чедир 3 ай бурунгаар Сочи 2014-түң сүлдезин (логотип) база көргүскен. 2011 чылда 2014 чылда Олимпий оюннарының талисманнары кылдыр Ак Адыг (Белый Мишка), меңги Леопардызы (снежный Леопард) база Койгунакты (Зайка) шилээн. Олимпий оюннарының эгелээринге чедир 500 хонук артканда «Сочи-2014» деп Оргкомитет 2014 чылда Олимпий оюннарының слоганын дыңнаткан: *Жаркие. Зимние. Твои.*

Сочиге болур бо кышкы Олимпий оюннары чээрби ийи (XXII) дугаар болуп эртер (1980 чылда Москвага база-ла XXII-ги Чайгы Олимпий оюннары болуп эрткен). Олимпий оюннары болган соонда чаңчыл аайы-биле 2014 чылдың Кышкы Паралимпий оюннарын база эрттирер. 2010 чылда Ванкуверге болган Олимпий оюннарынга деңнээрге маргылдааларның саны 12 кылдыр көвүдең берген, ниитизи-биле 98 медаль ойнадыр.  

## Эрттирер хоорайын шилээни
2006 чылдың июнь 22-де МОК-туң президентизи Жак Рогге 7 кордакчы болган хоорайларның үжүн чагылдаже эрткен кылдыр чарлаан. Ол дээрге Сочи, Зальцбург, Пхёнчхан деп хоорайлар болган. 

2007 чылдың июль 4-те Гватемала хоорайга БОК (МОК)-туң ээлчеглиг 119-ку сессиязы болган. Аңаа 2014 чылда болур Олимпиаданы эрттирер хоорайны соңгуп турган. 

Соңгулда бетинде кордакчы хоорайлар боттарының презентацияларын көргүскен. Сочи хоорайны дараазында спортсменннер бараалгатканнар: Светлана Журова, Евгений Плющенко, Михаил Терентьев (паралимпийжи) биле Александр Попов; спортчу функционерлерден: Вячеслав Фетисов, Елена Аникина, Шамиль Тарпищев, Дмитрий Чернышенко биле Виталий Смирнов; политиктерден: Владимир Путин, Александр Жуков, Герман Греф, Александр Ткачёв, Виктор Колодяжный.

Соңгулданың бирги турунга, БОК-туң 97 аңгы чурттарның киржилгези-биле соңгаанында, Австрияның Зальцбург хоорайы соңгулдадан үне берген. Ийиги турга Пхёнчхан хоорайны 4 сан-биле ойнап алгаш, Сочи хоорай удуп алган. 

Ынчап кээрге, 2007 чылдың июль 4-түң хүнүнде москва шагы-биле 4:47 турда, Гватемалага Леонид Тягачёв Россияның Олимпий комитединиң даргазы кылдыр БОК-биле, 2014 чылда Сочи хоорайга Кышкы Олимпий оюннарын эрттирер деп, керээни чарган. Ооң-биле катай Краснодар хоорайның губернатору Александр Ткачёв биле Сочиниң мэри Виктор Колодяжный россияның талазындан боттарының холунуң үжүүн салганнар.
## Маргылдааларның расписаниези

Дөс , PDF 

## Шөлүглер
* 2014 Кышкы Олимпий оюннарының үндезин сайтызы 
* Делегей чергелиг Олимпий Комитетинде медээлел
* 2014 Кышкы Олимпий оюннарының медээлери – Sportobx.ru сайтыда
* Wikimedia Commons сайтыда материалдар
* «Вконтакте» социал четкиде үндезин ниитилели

## Дөс


Аңгылал:Спорт